Күні: 09. 02. 2015 жыл Пәні: қазақ тілі Сыныбы: 2 «Б»

Сабақтың тақырыбы: Жұрнақ пен жалғау

Сабақтың мақсаты: Білімділік: Сөз құрамымен таныстыру. Түбір мен қосымшаның бір - бірінен айырмашылығын аңғарту. Қосымшаның түрлері жалғау және жұрнақ. Олардың өзіндік белгілері. Түбір сөзге алдымен жұрнақ, соңынан жалғау жалғанатынын ұғындыру.
Дамытушылық: Оқушылардың ойлау қабілетін, сөздік қорын дамыту, сөйлеу, әңгімелеу дағдысын жетілдіре отырып, мәнерлеп сөйлеуге, әдемі жазуға, өз бетінше жұмыс орындауға дағдыландыру.
Тәрбиелік: Ұжымда өзін - өзі ізгілікке тәрбиелеуге дағдыландыру. Зеректікке, ұқыптылыққа, адалдыққа баулу. Көркем жазу арқылы әсемдікке тәрбиелеу.

Сабақтың типі: бекіту сабағы

Сабақта қолданылатын әдістер:СТО модулінің: ой-қозғау, миға шабуыл, семмантикалық карта құрастыру әдістері. Дарынды және талантты балаларды оқыту модулінің деңгейлік тапсырмалар беру әдісі. АКТҚ модулі: сергіту сәті. Оқыту үшін бағалау және оқуды бағалау модулінің қалыптастырушы бағалау әдісі. Оқыту мен оқудағы жаңа тәсілдер модулінің диалогтік оқыту әдісі.

Сабақтың барысы

І Ұйымдастыру кезеңі

Амандасу, оқушыларды түгендеу, оқу құралдарын тексеру.

Шаттық шеңберін құру.

Біз бақытты баламыз,

Күннен шуақ аламыз.

Жан-жағыма қарап ап,

Аздап күліп аламыз.

Жақсы оқып сабақты,

Кілең бестік аламыз.

Партаға дұрыс отырғызу, зейінін сабаққа аудару.

Мақсат қою кезеңі

Бүгінгі сабағымызда қосымшаның түрлері, олардың ерекшеліктері туралы үйренгенімізді пысықтап, түбір сөзге қандай ретпен жалғанатыны туралы үйренетін боламыз.

Күн ретін жазу. Көркем жазу сәті. Жж әрпі.

Сөздік диктант: Жетіген,жағажай, жұмыс, Жамбыл, әже, көжек,

(Қаламсапты дұрыс ұстау мен дұрыс отыру ескертіледі). Көркем жазу жазамыз. Жазуымыз әдемі болуы үшін, денемізді тік ұстаймыз. Шынтағымыз дәптердің үстінде болу керек, дәптерді сәл қиғаштап қояйық.(Әдемі, таза жазған оқушыларды мадақтаймын.)

|  |  |  |  |
| --- | --- | --- | --- |
| **Деңгей** | **Орындалатын жұмыс түрі** | **Мұғалімнің іс – әрекеті** | **Оқушының іс – әрекеті** |
| **Білу** | 1-жаттығу. Мәтінді түсініп оқы. Қосымшалы сөздерді тауып, ажырат. -Неліктен бұл қосымшаларды жұрнақ немесе жалғау деп ойлайсыздар?-Түбір дегеніміз не?-Жалғаудың ережесін еске түсірейік.-Жұрнақтың дегеніміз не? | Жетекші сұрақтар қою  | Жаттығуларды орындап, Сұрақтарға жауап беру |
| **Түсіну** | 2-жаттығу. Туынды сөздерге жалғаулар қосып жаз.Өзің қалаған 3-4 сөзбен сөйлем құрастырып жаз.Өріске, жеңіспен, батысқа, суреткерді, үміткерді, біріншісі | Жетекші сұрақтар қою  | Жаттығуларды орындап, сұрақтарға жауап беру |
| **Қолдану** |  Ойын «Кім жылдам?»Шарты: Топтамаларға жазылған сөздердің түбірі мен қосымшасын ажырату. Жұрнақ пен жалғау жалғанған сөздерді ажырату, әр сөзді ұясына орналастыру. Дұрыс тапқан оқушыларды бағалау.Сөз -------Түбір ---- Жұрнақ ----ЖалғауБүркітшілерӨнерпаздарАрбакештеройыншық, егіншінің доптар-Оқушылар жоғарыды берілген жұрнақ пен жалғау бірге жалғанған сөздерге назар аударайық. Не байқадық? – Осы сөздерге қарап ереже шығарып көрейік. Түбір сөзге жұрнақ та, жалғау да жалғана береді. Жұрнақ бірінші, жалғау жұрнақтан кейін жалғанады. Мысалы: талап-ты-дан, дәрі-гер-мін.  | Жетекші сұрақтар қою  | Жаттығуды орындау, сұрақтарға жауап беру |
| **Талдау** | Бұлттың астында қалған жұрнақтар мен жалғауларды жалғап жаз.Ағаш  ГүлКүшікБикітапСемантикалық карта құрастыру | Жетекші сұрақтар қою  |  сұрақтарға жауап беру |
| **Жинақтау** | Деңгейлік тапсырмалар.1.Түбір дегеніміз не?2.Жұрнақ дегеніміз не 3.Жұрнақ пен жалғаудың айырмашылығы неде?4.Оқу сөзіне екі жұрнақ, екі жалғау қосып жаз. 1.Жұрнақ пен жалғаудың айырмашылығы неде?2.Оқу сөзіне екі жұрнақ, екі жалғау қосып жаз.1 Жұрнақ пен жалғаудың айырмашылығы неде?Үй жұмысы: 5-жаттығу. Берілген сөздерге қосымшаларды жалғап, сөйлем құрастырып жазамыз. | Жетекші сұрақтар қою  |  |
| **Бағалау** | Оқушыларды қалыптастырушы бағалау әдісінің бағдаршам әдісімен бағалау.  | Мұғалімнің әділ бағалауы. | Бір – бірін әділ бағалау |